Eldar Pərviz oğlu Qasımov (født 4. juni 1989 i Baku i Aserbajdsjansk SSR) er en aserbajdsjansk musiker og artist. Han utgjorde den ene halvdelen av sangduoen Ell &amp; Nikki som vant Eurovision Song Contest 2011 med sangen «Running Scared». Duoen endte på andreplass med 122 poeng i semifinale 1 og vant deretter finalen med 221 poeng. Sammen med Leyla Aliyeva og Nərgiz Birk-Petersen var han programleder for Eurovision Song Contest 2012.